Szakdolgozat feladat

**Szeredi Péter**

Mérnökinformatikus hallgató részére

Tanulás segítő alkalmazás készítése

Céges környezetben az újonnan felvett alkalmazottak kitanítása egy bonyolult, és kiemelkedően fontos feladat. Mivel a tapasztaltabb dolgozók teljes időbefektetését nem engedhetik meg maguknak, ezért elsősorban az összeállított tanulóanyag adja meg a munkához szükséges alaptudást. Igényes tananyag elkészítése sok idő és munka, hiánya viszont a tanulási folyamatot hátráltatja. Ezt a problémát enyhíthetik a tanulást segítő rendszerek. Használatuk segítí a tananyag rendszerezését, átláthatóságát. Mivel ezek elsősorban tanulmányi intézmények általi használatra vannak kiélezve, ezért az esetek nagy részében a tananyag előállításában nem segítenek, így átlagos -tanítással korábban nem foglalkozó- dolgozók számára a feladat még így is jelentős ídőbefektetést jelenthet.

A problémára megoldást nyújthat egy olyan tanulást segítő alkalmazás, ami a tipikus funkciók mellett keretet ad új anyag létrehozására. A webalkalmazás egy „alkotó” komponenshez nyújt hozzáférést, majd az elkészített anyagot elő tudja hívni a tanuló. Az alkalmazás technológiai hátterét az ASP.NET/MSSQL/React biztosítja (Backend/Adatbázis/Frontend). Ezekre elsősorban a webfejlesztésben való elterjedségük miatt esett a választás.

A szakdolgozat célja, hogy a hallgató megismerkedjen a webalkalmazások fejlesztésének menetével és a választott platformok/technológiák nyújtott lehetőségekkel, majd ezek segítségével a fenti követelményeknek megfelelő webalkalmazást hozzon létre.

A hallgató feladatának a következőkre kell kiterjednie:

* Mutassa be az alkalmazás fejlesztése során felhasznált technológiákat (ASP.NET/MSSQL/React).
* Készítse el, majd ismertesse az alkalmazás adatbázisát (MSSQL)
* Készítse el, majd ismertesse az alkalmazás Backend komponensét (ASP.NET)
* Készítse el, majd ismertesse az alkalmazás Frontend komponensét (React)
* Készítsen el egy „alkotó” komponenssel rendelkező tanulás segítő webalkalmazást, majd ismertesse a tervezés során meghozott döntéseket.

**Tanszéki konzulens:** Albert István, Mérnöktanár

Budapest, 2023. szeptember 24.

Dr. Charaf Hassan

egyetemi tanár

tanszékvezető